**Tedenske novosti 16/2024**

Založbe Mladinska knjiga in Cankarjeve založbe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SONCE NAD SOLINAMI**

**Tabea Bach**

*Prevod: Nataša Petek Hvala*

*Zbirka: Oddih*

**MKZ**

ISBN/EAN: 9789610176275

Število strani: 376

Mere (mm):148 x 208 x 30

Teža (g): 472

Vezava: Trda

Redna cena z DDV: 34,99 EUR

Datum izida: 19.04.2024

Prvi prodajni dan: 28.03.2024

Nov roman izpod peresa avtorice prefinjenih ljubezenskih uspešnic diši po solinah iz Kanarskih otokov.

**Klic družine**

Julia je kuharska zvezda in nikoli nima časa za poči­tek. Prisilni dopust si vzame, ko jo brat obvesti, da je njegov sin pobegnil iz internata, in jo prosi, naj ga pripelje na Kanarske otoke, kjer si je po ženini smrti ustvaril nov dom.

**Slediti sanjam**

Julia z nečakom odpotuje na La Palmo in tam odkrije zapuščen lokal z razgledom na romantičen zaliv, ki jo takoj očara. Bi tu lahko uresničila sanje in odprla lastno restavracijo? Le stre­ljaj od tam ležijo soline, ki jih vodi privlačni Álvaro. Julia se vanj pri priči zaljubi in zdi se, da je tudi ona všeč njemu. Toda na njuni ljubezenski poti se hitro prikažejo ovire.

**O avtorici**

**Tabea Bach** je bila, preden se je popolnoma posve­tila pisanju, operna dramaturginja. Z možem živita v idilični vasici v Schwarzwaldu in veliko potujeta po svetu. Kraji, ki jih obiskujeta, so pogosto kulisa za njene pripovedi. Pisateljica se je z romani *Otok kamelij*, *Ženske z otoka kamelij* in *Vrnitev na otok kamelij* v domovini uvrstila na lestvice uspešnic in navdušila tudi slovenske bralke.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SIBIRIJA**

**Tanja Mastnak**

*Zbirka: Nova slovenska knjiga*

**MKZ**

ISBN/EAN: 9789610175384

Število strani: 288

Mere (mm): 148 x 208 x 25

Teža (g): 397

Vezava: trda

Redna cena z DDV: 32,99 EUR

Datum izida: 18.04.2024

Prvi prodajni dan: 19.04.2024

V ekipi raziskovalcev šamanizma se med potovanjem po Sibiriji odvijajo večje in manjše medosebne drame, ki nas potegnejo v poglobljeno doživljanje medsebojnih odnosov v ekstremnih razmerah.

**Mistično potovanje po Sibiriji**

Pustolovsko zgodbo pripoveduje antropologinja Zoja, ki svet motri s ščepcem ironične distance, včasih tudi humorja, a z osebne, intimne perspektive, s čimer doživljanje neznanega, nam eksotičnega in s tem nepredvidljivega okolja gledamo skozi njeno lupo svobodomiselne intelektualke. V mreži odnosov se postopoma vse ostreje izrisuje lik pripovedovalke, antropologinje Zoje, in vprašanje, kako jo bo avanturistično potovanje z veliko mero misticizma spremenilo. Se bo preobrnilo v samouničevalnost ali samorealizacijo?

*Občutek, da ne vem več, kateremu svetu pripadam, temu ali onemu drugemu, posmrtnemu, me je osvobodil vseh zemeljskih skrbi.* (Zoja, glavna junakinja romana)

**Osvobojena med življenjem in smrtjo**

Z noro tolkačko sem čutila nenavadno navezo. Tako se najbrž počuti žrtev morilca v zadnjem trenutku. Povezano s svojim rabljem. Kaj lahko dve osebi poveže bolj kot skrajna izkušnja življenja in smrti? Občutek, da divje sile švigajo skozme gor in dol, iz krvi v krokarja in od krokarja v podzemlje, me je totalno omamil. Občutek, da ne vem več, kateremu svetu pripadam, temu ali onemu drugemu, posmrtnemu, gornjemu, spodnjemu ali srednjemu, me je osvobodil vseh zemeljskih skrbi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MALA SLADOLEDNICA V AMALFIJU
Roberta Gregorio**Prevod: Ana Grmek KandusZbirka: Oddih

**MKZ**

ISBN/EAN: 9789610176251

Število strani: 296

Mere (mm): 148 x 208 x 25

Teža (g): 403
Vezava: trda
Redna cena z DDV: 32,99 EUR
Datum izida: 18.04.2024

Prvi prodajni dan: 19.04.2024

Ljubezen, sladoled in čudovita obala v Amalfiju kar kličejo po tem, da jih nekdo zmeša v lahkoten poletni roman za vse ljubitelje romantike.

**Sladoled in čustvena zmešnjava v Italiji**

Livia, Carolina in Diletta so najboljše prijateljice in živijo v slikovitem mestecu Amalfi na istoimenski italijanski obali. Livia po očetovi smrti prevzame vo­denje družinske sladolednice. Rada preizkuša nove okuse in preseneča svoje stranke, pa vendar komaj shaja iz meseca v mesec. Za ljubezen nima časa. Nato nekega večera spozna Maria, ki s strtim srcem sedi na trgu pred sladolednico. In na lepem je Livia zaljubljena, v fanta, ki ga sploh ne pozna in ki sploh ne mara sladoleda!

*»Zavila je z očmi, čeprav se je tudi on njej zdel zabaven. Všeč ji je bilo, da se je ob njem njena utrujenost kar nekako razkadila. Livia je vedela, da je sredi noči, ampak po njenih občutkih bi*

*bilo lahko tudi poldne. Končno je odložila banjico sladoleda in previdno odstranila papir, ki se je prijel na zdaj že povsem ohlajeno zmes, a ga je vseeno brez težav ločila. Čeprav je bila masa zamrznjena, je proti njej zavel aromatičen vonj jabolk. Videlo se je tudi velike drobtine piškota. Livia je bila precej ponosna nase. »To ni podobno ničemur, kar sem do zdaj videl v sladolednicah,« je pripomnil neznanec in se z rokama oprl na delovni pult. Kako spretno se je sukal po delavnici … Livia ga je le začudeno opazovala.«*

**Roberta Gregorio (1976)** se je rodila na Bavarskem, v slikovitem mestecu Fürstenfeldbruck ob reki Am­per. Tudi zdaj z družino živi ob vodi, pravzaprav ob morju, v prav tako slikoviti južni Italiji. Tam piše prisrčne zgodbe in prevaja, kadar pa ne dela, rada bere ali se odpravi na plažo, kjer skupaj z drugimi Italijani uživa v dolce viti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZAPELJIVEC OSTANE ZAPELJIVEC
Anna Harrington**

*Prevod: Neža Kralj*

*Zbirka: Oddih*

**MKZ**

ISBN/EAN: 9789610176183

Število strani: 176

Mere (mm): 148 x 208 x 19

Teža (g): 296
Vezava: trda
Redna cena z DDV: 29,99 EUR
Datum izida: 19.04.2024

Prvi prodajni dan: 19.04.2024

Zadnja knjiga iz serije Skrivno življenje zapeljivcev prinaša nove ljubezenske zaplete in presenetljive preobrate. Se lahko nekdo v resnici spremeni ali ostane takšen, kakršen se je rodil?

**Vrnitev zapeljivca**

Stephen Crenshaw, markiz Dunwiški, je odločen, da bo eden največjih malopridnežev med londonsko smetano. Kockanje, popivanje, škandali, zapeljevanje … nič mu ni sveto, ko hoče dokazati, da je popolno nasprotje vsega, k čemur stremi njegova ugledna družina. Toda štiri leta vojske in smrt najboljšega prijatelja so ga spremenili. Vrne se v domovino po vse, kar je izgubil, tudi dekle, ki ga je ljubilo. Lady Faith Westover, hči vojvode Strathmorskega, bolj kot vsi drugi ve, kakšen malopridnež je Stephen. Konec koncev ji je strl srce, tako da je skoraj nehala verjeti v ljubezen. Zdaj pa se je vrnil, odločen, da ji dokaže, kako se je spremenil.

**O avtorici**

Anna Harrington je ameriška pisateljica, ki se je nad zgodovinskimi ljubezenskimi romani navdušila, ko je v Veliki Britaniji študirala književnost in dramaturgijo. Takrat je brala dela romantičnih pesnikov in Jane Austen ter raziskovala angleško podeželje. Poleg tega da snuje vedno nove zgodbe o očarljivih plemičih in pogumnih junakinjah, rada potuje in pomaga v dobrodelnih organizacijah.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SLEPA LUČ**

**Benjamín Labatut**

Prevod: Vesna Velkovrh Bukilica

*Zbirka: roman*

**MKZ**

ISBN/EAN: 9789610176336

Število strani: 192

Mere (mm): 148 x 208 x 19

Teža (g): 304

Vezava: trda

Redna cena z DDV: 27,99 EUR

Datum izida: 19.04.2024

Prvi prodajni dan: 19.04.2024

Virtuozno izpisana zgodba o človeški ekscentričnosti in vse bolj zastrašujoči moči znanosti, ki je nekoč dejansko veljala za luč napredka, bralca prestavi v fascinantni svet velikih mislecev in njihovih odkritij, hkrati pa posveti v na videz paradoksalno praznino za zunanjim videzom.

*Ne samo navadni ljudje: celo sami znanstveniki so nehali razumeti svet.*

**Tanka meja med norostjo in genialnostjo**

V esejističnem romanu Benjamín Labatut osvetli življenjske zgodbe štirih velikih umov 20. stoletja (Fritza Haberja, Wernerja Heisenberga, Alexandra Grothendiecka, Erwina Schrödingerja) in skozi njihove usode pokaže, kako tanka je meja med genialnostjo in norostjo. Kjer je svetloba, je tudi senca. In temu ni mogoče ubežati.

**O avtorju**

Čilenec Benjamín Labatut (1980) je eno najsijajnejših imen novejše latinskoameriške literature. Rodil se je v Rotterdamu in odraščal v Haagu na Nizozemskem in Buenos Airesu. Zdaj živi v Santiagu de Chile in piše v španščini in angleščini. Slepa luč je bila uvrščena v ožji izbor za mednarodno Bookerjevo nagrado, prevedli pa so jo v več kot trideset jezikov.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAHKO BI UMRL NA TEM KAVČU Z MANO
Andrej E. Skubic**Zbirka: Odisej

**MKZ**

ISBN/EAN: 9789610177449

Število strani: 264

Mere (mm): 148 x 208 x 24

Teža (g): 372
Vezava: trda
Redna cena z DDV: 27,99 EUR
Datum izida: 19.04.2024

Prvi prodajni dan: 19.04.2024

Zmagovalec literarnega natečaja Modra ptica 2024. Iskriv roman, napisan v živem, sočnem jeziku.

**Vračajo se junaki Tria Golaznikus**

V romanu *Lahko bi umrl na tem kavču z mano* se znova srečamo s člani priljubljenega Tria Golaznikus. Kompleksna zgodba se ne ogiba zahtevnejših plati odraščanja, njen avtor pa z veliko mero empatije do mladih in odraslih junake s humorjem vodi čez čeri.

**Zgodba o odraščanju**

Tomaž, Lija in Liam so tik pred koncem osnovne šole. Zdi se, da nikomur v 9. b ni prav jasno, kaj v resnici pomeni to, da odslej ne bodo več vsak dan sedeli za istimi klopmi, v istem razredu. Medtem ko Jaka odkriva, kdo sploh je, Julija, zbegana zaradi ločitve staršev, načrtuje pobeg, Tomaž pa se sooča z novimi napadi epilepsije, na šoli veselo vlada trojica nasilnežev. A nič ni črno belo. V kratkem času do konca šolskega leta se marsikaj spremeni.

 *»Ničesar ne bo kriva. Nič ne bo zares delala. Samo na koncu potke do hiše bo sedela, blizu avtobusne, vse drugo bo opravil Tomaž. Nič drugega. Tam bo, s telefonom v roki. Nihče razen Tomaža in Julije ne bo nikoli izvedel, pri čem je sodelovala. Njej ne bo mogel nikoli nihče nič očitati. Čisto nič takega ni. Pomagala bo prijateljici.«*

Andrej E. Skubic (1967), večkrat nagrajeni pisatelj in prevajalec, piše za odrasle in otroke, to je njegov prvi mladinski roman.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIGODE KAPITANA GATNIKA V BARVAH + DODATEK**

**Ob 25-in-pol-letnici**

**Dav Pilkey**

*Prevod: Boštjan Gorenc – Pižama*

*Zbirka: Kapitan Gatnik*

**MKZ**

**ISBN/EAN: 9789610176299**

**Število strani: 176**

**Mere (mm): 148 x 208 x 20**

**Teža (g): 444**

**Redna cena z DDV: 19,99 €
Datum izida: 19.04.2024**

**Prvi prodajni dan: 19.04.2024**

Kaj se zgodi, ko se slavna superjunaka Kapitan Gatnik in Pasji mož nekega dne srečata v istem stripu? To lahko izveste v tej veličastni posebni izdaji Prigod Kapitana Gatnika z dodatnim stripom!

Četrtošolca Grega Bradač in Klemen Kočar sta razredna šaljivca. Rada uganjata potegavščine, najraje pa rišeta stripe. Skupaj sta ustvarila ne enega, ampak kar DVA največja superjunaka v zgodovini njune osnovne šole: Kapitana Gatnika in Pasjega moža!

**Dva največja superjunaka na kupu**

Serija o kapitanu Gatniku se uvršča med najbolj priljubljeno branje za navihane mulce – tudi tiste, ki sicer po knjigah redkeje posežejo. Po svetu je bilo prodanih več kot 80 milijonov izvodov knjig iz serije, prevedene pa so v 39 jezikov. In kdo je Pasji mož? To je najboljši policist na svetu. Sestavljen je iz telesa policista Viteza in glave psa Gregorja, saj je policist v bombnem napadu kriminalca Petrčka izgubil glavo, Gregor pa telo. Ker je strip o Pasjem možu tako smešen, igriv, naivno trapast in neposreden, žanje navdušenje s prav vsemi sedmimi knjigami, ki so že dolgo na vrhu svetovnih lestvic.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
**OD UST DO ŽELODČKA IN NAPREJ**

**Adam Kay**

*Ilustracije: Henry Paker*

*Prevod: Tatjana Cestnik*

*Zbirka: Izven – Poljudna za otroke*

**MKZ**

ISBN/EAN: 9789610169710

Število strani: 32

Mere (mm): 255 x 257 x 9

Teža (g): 446

Vezava: trda

Redna cena z DDV: 19,99 EUR

Datum izida: 18.04.2024

Prvi prodajni dan: 09.04.2024

Pridruži se Sari na smešni, nekoliko brozgasti in anatomsko docela pravilni poti skozi človeško telo ter se skupaj z njo pouči, kako deluje prebava. Zabavna in poučna otroška knjiga je delo avtorja velike svetovne uspešnice Človeško telo.

**Majhno zrno na veliki dogodivščini**

Sara, majhno koruzno zrnce, se nekega dne znajde na Filipovem kosu pice in nekaj trenutkov pozneje pristane v njegovem telesu. Pred njo je razburljiva pot skozi želodec, tanko in debelo črevo, pa vse do straniščne školjke. Sara je navdušena nad novo dogodivščino in radovedno opazuje dogajanje okoli sebe.

**Otroška knjiga avtorja uspešnic Adama Kaya**

Adam Kay, britanski pisatelj, komik in nekdanji zdravnik je z izjemno uspešnim zdravniškim dnevnikom Tole bo bolelo spravil bralce doma in po svetu v solze in smeh. Knjiga je bila uspešnica št. 1 na lestvici Sunday Times, prevedena je bila v 36 jezikov in bila najbolje prodajana neleposlovna knjiga v letu 2018. To je njegova druga knjiga za otroke, ki bo s hudomušno in poučno zgodbo o naši prebavi zabavala celo družino.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VSE O TAYLOR SWIFT**

**O pesmih – turnejah – življenju**

*Prevod: Urška Kaloper*

*Zbirka: Izven – Poljudna za otroke*

**MKZ**

ISBN/EAN: 9789610173694

Število strani: 64

Mere (mm): 202 x 287 x 10

Teža (g): 491

Vezava: trda

Redna cena z DDV: 19,99 EUR

Datum izida: 19.04.2024

Prvi prodajni dan: 09.04.2024

Popolna knjiga za »Swiftije«, ki želijo o kraljici popa vedeti prav vse. Spoznajte Taylor v številkah, odkrijte skrite pomene njenih pesmi in kaprice njenih mačk, rešujte zabavne kvize in se naučite napisati pesem po Taylorino.

**Zanima dejstva in zabavni kvizi**

V tej knjigi boste našli cel kup zanimivih dejstev o Taylor, od modnih nasvetov in vodnika za oboževalce do predstavitve njenih ljubih mačk in seznama najboljših glasbenih sodelovanj. Izvedeli boste zabavna dejstva, reševali zanimive kvize, se družili s Taylorinimi »bestiči«, podoživeli njene največje hite in se spomnili tako rekoč nešteto nagrad, ki jih je prejela.

Zakaj obožujemo Taylor?

**Zakaj imamo radi Taylor?**

Ste vedeli, da je Taylor odraščala kmetiji, kjer so gojili božična drevesca? Od takrat je postala svetovna super zvezdnica z milijoni oboževalcev po celem svetu. Ampak čeprav je ena največjih zvezdnic na svetu, ji uspeh ni stopil v glavo. Zato jo imamo radi. Pa še zato, ker je feministična ikona, ki sama piše svoje pesmi in je skrbna do svojih mačk ter pozorna do oboževalcev.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

****NAŠ NOVI DOJENČEK**

*Prevod: Nataša Mueller*

*Zbirka: Izven – Poljudna za otroke*

**MKZ**

ISBN/EAN: 9789610172826

Število strani: 24

Mere (mm): 236 x 303 x 9

Teža (g): 431

Vezava: trda

Redna cena z DDV: 17,99 EUR

Datum izida: 19.04.2024

Prvi prodajni dan: 19.04.2024

Praviš, da boste dobili novega družinskega člana? Kakšno srečo imaš! Novi dojenček pa prinaša tudi velike spremembe v življenju. V knjigi boste starejši bratci in sestrice našli sijajne predloge za igro ter izvedeli, koliko dela je z dojenčkom in kako lahko pomagate skrbeti zanj – ob tem pa se imenitno zabavali. Odlična spominska knjiga za starejše bratce in sestrice.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PONATISI**

**MODROST VOLKOV**

**Eli H. Radinger**

*Zbirka: Izven – Poljudna za Otroke*

**MKZ**

ISBN/EAN: 9789610153610

Število strani: 296

Mere (mm): 148 x 208 x 25

Teža (g): 555

Vezava: trda

Redna cena z DDV: 24,99 EUR

Datum izida: 08.04.2024

Izjemna knjiga in mednarodna uspešnica o tem, kako volkovi razmišljajo, načrtujejo in skrbijo drug za drugega – presenetljivi podatki o človeku najbolj podobni živali. Ljubi svojo družino, skrbi za tiste, ki so ti zaupani, nikoli ne obupaj in nikoli se ne prenehaj igrati – to so načela, po katerih deluje.

Volkovi empatično skrbijo za svoje stare in poškodovane volkove, z vso ljubeznijo skrbijo za podmladek, v igri pa so zmožni pozabiti na vse. Razmišljajo, sanjajo, imajo načrte, med seboj inteligentno komunicirajo – od vseh živih bitij so nam najbolj podobni. Avtorica pripoveduje napete zgodbe o čutu za družino, zaupanju, potrpljenju, zmožnosti vodenja, pazljivosti, pozornosti, soočanju z neuspehi ali smrtjo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MODROST STARIH PSOV**

**Eli H. Radinger**

*Prevod: Petra Piber*

*Zbirka: Izven – Poljudna za Odrasle*

**MKZ**

ISBN/EAN: 9789610156215

Število strani: 320

Mere (mm): 148 x 208 x 26

Teža (g): 596

Vezava: trda

Redna cena z DDV: 24,99 EUR

Datum izida: 08.04.2024

Knjiga Modrost starih psov Elli H. Radinger, avtorice uspešnice Modrost volkov, je iskrena in ganljiva zgodba o tem, kaj je pomembno v življenju ─ česar se lahko naučimo od starih psov. Ker je želela svojo psičko spremljati v zadnjih letih njenega življenja, je prekinila raziskovanje volkov in se vrnila k njej.

Staranja svojih psov se zavemo prej kot lastnega. Ne vemo, kdaj bo prišla smrt, in nimamo vpliva na to. Lahko pa kljub temu polno uživamo življenje, iz vsake sekunde naredimo najdragocenejši trenutek našega življenja. Kajti ta trenutek je vse, kar šteje. Življenje s starim psom in sreča, da ga lahko spremljamo v zadnjih letih njegovega življenja, nam odpreta oči in srce. Psi živijo za danes. Od njih se lahko naučimo, da ne obžalujemo preteklosti, da je treba skrbeti za svoje bližnje, sprejeti tisto, česar ne moremo spremeniti, in odpuščati, dokler smo živi, da nikoli nismo prestari za učenje.

Elli H. Radinger, avtorica, novinarka in strokovnjakinja za volkove in pse, pripoveduje zanimive zgodbe, ki so zgled zaupanja, potrpežljivosti, pozornosti, hvaležnosti, notranjega glasu, ljubezni, odpuščanja in smeha, a tudi spopadanja z žalostjo in izgubo. Ganljiv in osupljiv slavospev najboljšemu človekovemu prijatelju.

**E-KNJIGE**

**SAM V OCEANU - E-KNJIGA**

**Slava Kurilov**

*Ilustracije: Lilijana Dejak*

*Zbirka: S poti*

*( EMKA, MK+)*

**CZ**

ISBN/EAN: 9789612826550

Redna cena z DDV: 17,99 EUR

Datum izida: 18.04.2024

Sam v oceanu ni klasična potopisna knjiga, bolj je zgodba o človeku, čigar vse življenje je bila pot – najprej pot k morju, potem pot k svobodi in vzporedno s tem duhovna pot. Kurilov je leta 1974 pobegnil iz Sovjetske zveze s skokom z velike potniške ladje, plaval v oceanu dva dni in tri noči ter naposled pristal na filipinskem otoku Siargao. V prvem delu knjige se zgodba o tem podvigu prepleta s pisateljevim globokim doživljanjem narave in razmišljanjem o večnih vprašanjih. Drugi del je večinoma posvečen avtorjevim duhovnim iskanjem, jogi in meditaciji. Po njegovi smrti je vdova Jelena Gendeljeva Kurilova izbrala in uredila avtobiografske zapiske, ki jih je pisal vse življenje, in sicer ne kronološko, temveč po globinski, asociativni logiki, in tako je nastala knjiga. Slava Kurilov (1936–1998) se je rodil v današnjem Kazahstanu, a čeprav je odraščal tako daleč od morja, ga je ves čas vleklo k njemu. Pri petnajstih je pobegnil od doma, da bi postal mornar, pozneje je študiral oceanografijo ter kot oceanograf in potapljač delal tudi v Kanadi in Izraelu.

**ZVOČNE KNJIGE**

**NADLEŽNA LJUBEZEN – ZVOČNA KNJIGA**

**Elena Ferrante**

*Prevajalec: Daša Perme Jurjavčič*

*Branje: Mateja Feltrin Novljan*

*Zbirka: Leposlovje za Odrasle*

**CZ**

ISBN/EAN: 9789612826376

Dolžina posnetka: 05:30:00

Digitalni format, mp3

Redna cena z DDV: 22,98 EUR

Datum izida: 12.04.2024

Prvi roman, izdan pod psevdonimom Elena Ferrante, je napisan v zadržanem, a občutljivem jeziku, ima elemente psihološke srhljivke, loteva pa se za pisateljico značilne teme, to je odnosa med materjo in hčerjo, kompleksnega vozla laži in čustev, ki ju veže. Po materini skrivnostni smrti z utopitvijo, ki je sledila seriji čudnih telefonskih klicev, se njena najstarejša hči, 45-letna Delia, vrne v rodni in negostoljubni Neapelj. Tam počasi razkriva v otroštvu potlačeno resnico o svoji družini in moških svoje matere pa tudi o očetovih zlorabah. Kar odkrije, jo globoko pretrese, predvsem pa jo njeno raziskovanje približa sami sebi. Elena Ferrante je psevdonim pisateljice, ki je zlasti s svojim Neapeljskim ciklom (Genialna prijateljica, O novem priimku, O tistih, ki bežijo, in tistih, ki ostajajo ter O izgubljeni deklici) obnorela svet. V slovenščino imamo prevedene še knjige Dnevi zavrženosti, Zlagano življenje odraslih in Izgubljena hčer. Romani Elene Ferrante zaradi bogatega jezika in živahnih opisov kar kličejo po filmski uprizoritvi in tako je bil tudi po tem romanu leta 1995 posnet film, ki ga je režiral Mario Martone.